Diari Oficial de la Generalitat Valenciana


Sumari del DOGV 7755, del 07-04-2016 (2016/2256)

RESOLUCIÓ de 5 d'abril de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria de Transparència, Responsabilitat Social, Participació i Cooperació, i l'Ajuntament de Llíria per a l'obertura i posada en funcionament de l'oficina PROP mixta en el municipi de Llíria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7755

Data del DOGV
:   07-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2256


Data del document
:   05-04-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 5 d'abril de 2016, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria de Transparència, Responsabilitat Social, Participació i Cooperació, i l'Ajuntament de Llíria per a l'obertura i posada en funcionament de l'oficina PROP mixta en el municipi de Llíria. [2016/2256]  
La Generalitat, a través de la Conselleria de Transparència, Responsabilitat Social, Participació i Cooperació, i l'Ajuntament de Llíria han subscrit, prèvia tramitació reglamentària, el 14 de març de 2016, el conveni per a l'obertura i posada en funcionament de l'oficina PROP mixta en el municipi de Llíria.  
En compliment del que establix l'estipulació desena del mencionat conveni, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 201/2016 i que figura com a annex d'esta resolució.  
  
València, 5 d'abril de 2016.- El director general de Relacions amb les Corts: Antonio Torres Salvador.  
  
  
Conveni de col·laboració entre la Generalitat, a través de la Conselleria de Transparència, Responsabilitat Social, Participació i Cooperació, i l'Ajuntament de Llíria per a l'obertura i posada en funcionament de l'oficina prop mixta al municipi de Llíria (València)  
  
  
València, 14 de març de 2016  
  
Reunits  
D'una part, Manuel Alcaraz Ramos, conseller de Transparència, Responsabilitat Social, Participació i Cooperació, en virtut del nomenament pel Decret 8/2015, de 29 de juny, del president de la Generalitat, que actua en nom i representació de la Generalitat, de conformitat amb els articles 17.f i 28.g, de la Llei 5/1983, de 30 de desembre, del Consell, i facultat expressament per a la firma del present conveni per l'Acord del Consell, de data 19 de febrer de 2016.  
D'una altra part, Manuel Civera Salvador, alcalde president de l'Ajuntament de Llíria en nom i representació d'este, especialment facultat per a este acte en virtut de les atribucions que li conferix l'article 21 de la Llei 7/1985, de 2 d'abril, reguladora de les bases de règim local, i en virtut de l'acord adoptat pel Ple de la Corporació, de data 23 de desembre de 2015, pel qual s'autoritza la firma del present conveni.  
  
Les parts intervenen en virtut dels respectius càrrecs, i en l'exercici de les facultats i atribucions que tenen concedides, i es reconeixen mútuament capacitat i legitimació per a subscriure el present conveni, i a este efecte  
  
Exposen  
  
La Generalitat ha aprovat i executat, successius plans de modernització de l'administració, dirigits tots a aconseguir una millora contínua dels serveis públics prestats a la ciutadania.  
El Pla de Simplificació i Reducció de Càrregues Administratives (SIRCA-2), continuació del SIRCA-1 inclou una línia d'actuació dirigida a millorar l'atenció a la ciutadania, de manera que la seua relació amb l'administració siga més senzilla i veja reduït el nombre de càrregues administratives que ha de suportar. Es pretén evitar desplaçaments, simplificar els tràmits i disminuir la documentació necessària en els distints procediments administratius. Igualment es preveu el principi de registre «una sola vegada», la disminució al mínim imprescindible del paper, així com permetre l'intercanvi electrònic amb els registres d'altres administracions públiques, d'acord amb les normes tècniques de l'esquema nacional d'interoperabilitat.  
Per a aconseguir tot l'anterior, la col·laboració entre l'Administració local i l'Administració del Consell de la Generalitat, com a representants ambdós de les administracions de la Comunitat Valenciana, esdevé indispensable si es vol avançar en eixa administració integrada, com a element estratègic d'uns serveis públics d'excel·lència, d'igualtat, de qualitat i d'eficiència que demanen els ciutadans i les ciutadanes. Tot això de conformitat amb allò que preceptua l'article 3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que assenyala que les administracions servixen amb objectivitat els interessos generals i, en les seues relacions, es regixen pel principi de cooperació, i en la seua actuació, pels criteris d'eficiència i servei als ciutadans i a les ciutadanes.  
En este context, el Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i d'eixida d'escrits i l'ordenació de les oficines de registre en l'Administració de la Generalitat, preveu en l'article 9 les oficines PROP com una xarxa d'atenció presencial, distribuïda geogràficament al llarg de la Comunitat Valenciana. Les dites oficines podran ser de la Generalitat o mixtes.  
Segons establix l'esmentat decret, les oficines PROP mixtes són les compartides per la Generalitat i una entitat local, i es pot, per tant, prestar serveis corresponents a ambdós administracions. La creació de les oficines PROP, quan estes siguen mixtes, es durà a terme per mitjà de la firma d'un conveni amb l'entitat local corresponent.  
  
El present conveni és, doncs, una manifestació patent d'eixa voluntat comuna de l'Administració local i autonòmica d'acostar-se a la nostra ciutadania, desconcentrar o descentralitzar les seues funcions, de seguir esforçar-se per la col·laboració interadministrativa, i contribuir a un nou concepte i realitat pràctica de prestació dels serveis públics.  
  
En este sentit, l'Ajuntament de Llíria, conscient del valor que s'aporta per mitjà de la constitució de l'oficina PROP mixta i plenament implicat en la consecució d'eixa avançada administració del segle XXI, posa a disposició de la dita descentralització funcional de serveis que suposen els PROP, els elements d'infraestructura, materials i personals necessaris per a l'òptim exercici de les comeses assignades a l'oficina PROP, i integra així mateix els serveis que oferix aquella corporació.  
  
En conseqüència, per tot el que s'hi ha exposat, les parts que subscriuen el present conveni acorden les següents:  
  
Estipulacions  
  
Primera. Objecte  
1. L'objecte del conveni és l'obertura i la posada en funcionament de l'oficina PROP mixta de Llíria.  
2. La Generalitat manifesta el propòsit de col·laborar amb l'Ajuntament de Llíria amb esta intenció. En efecte, a través d'esta oficina es realitzarà la desconcentració de serveis de la Generalitat i se'ls integra amb els serveis municipals més rellevants.  
  
Segona. Obligacions de la Generalitat  
1. Són obligacions generals de la Generalitat derivades del compliment del present conveni:  
a) Aportar a esta oficina els recursos humans necessaris per a la prestació dels serveis d'informació general, així com d'informació relativa a l'estat de la tramitació d'expedients iniciats a instància de part el destinatari dels quals siga la Generalitat.  
b) Dotar esta oficina PROP de la infraestructura de comunicacions necessària per a garantir l'accés a les bases de dades de la Generalitat.  
  
c) Realitzar la instal·lació i el manteniment dels programes i de les bases de dades de la Generalitat necessaris per a l'atenció a la ciutadania, en especial el que es descriu en el número 2, següent, d'esta estipulació.  
d) Dotar el personal dels mitjans informàtics (ordinadors personals) necessaris, propietat de la Generalitat, per a la prestació òptima del servei d'atenció al ciutadà en l'oficina PROP.  
e) Dotar estes oficines d'un Punt DOCV consistent en un lloc de lliure accés per a la consulta del DOCV i altres butlletins oficials.  
2. La Generalitat facilitarà el Sistema de Gestió d'Esperes, el programari que permet organitzar i dirigir els ciutadans i les ciutadanes, i guiar-los per a accedir al servei desitjat i al lloc d'atenció personalitzada corresponent, perquè siguen atesos amb totes les garanties d'equitat i confidencialitat.  
El sistema és gestionat des d'una aplicació que permet conéixer:  
- La situació en temps real de l'atenció presencial, mostrar les dades sobre els serveis més consultats, etc., de manera que poden dissenyar-se els llocs d'atenció als ciutadans i ciutadanes de la millor forma possible.  
  
- Estadístiques sobre l'atenció presencial del tipus: nombre de ciutadans i ciutadanes atesos, temps empleat en l'atenció i temps que ha esperat per a ser atés; temes sobre informes estadístics, tant globals per ciutadans o ciutadanes atesos, com per llocs d'atenció i temes atesos.  
  
Són elements del sistema:  
a) Punt autodispensador de tiquets  
La seua funció és la de rebre i adreçar els ciutadans i a les ciutadanes als llocs d'atenció corresponents, d'acord amb el tipus de tràmit sol·licitat.  
A este efecte, s'instal·larà un ordinador servidor del sistema d'esperes, amb una pantalla tàctil i una impressora tèrmica estàndard de grandària reduïda per a la impressió de tiquets. El dit ordinador inclourà un programari que actua com a «dispensador de tiquets virtual».  
b) En la zona d'espera se situarà una pantalla de televisió per a visualització d'informació multimèdia així com visualització dels torns i números cridats en el sistema.  
c) En cada lloc es disposarà d'un programa integrat en el sistema d'esperes, i que permet cridar el tiquet següent, veure les persones en espera, finalitzar l'atenció, reenviar persones d'un servei a un altre, etc.  
  
  
Tercera. Obligacions de l'Ajuntament de Llíria  
Són obligacions de l'Ajuntament de Llíria:  
a) Proporcionar els elements relacionats amb la imatge corporativa que inclourà senyalització, tant exterior com interior.  
b) Aportar a l'oficina el mobiliari necessari per a la prestació adequada del servei.  
c) Destinar el local, situat a la plaça Major, número 1, de Llíria, per a la posada en funcionament de l'oficina PROP mixta. Així mateix realitzarà l'obra civil corresponent per al seu funcionament incloses les instal·lacions de cablejat estructurat i la infraestructura de comunicacions per a l'accés a les bases de dades municipals.  
d) Dotar esta oficina de la fotocopiadora d'ús públic.  
e) Designar, almenys, un funcionari o una funcionària que atenga les tasques d'informació municipal i el registre de documents per al qual caldrà ajustar-se al que disposa la Resolució de 18 de juny de 2015, de la directora general del Secretariat del Consell i Relacions amb les Corts, per la qual es disposa la publicació del Conveni Marc entre l'Administració General de l'Estat i la Generalitat per a la implantació d'una Xarxa d'Oficines Integrades d'Atenció al Ciutadà en l'àmbit territorial de la Comunitat Valenciana (DOCV 7552, 19.06.2015). Així mateix, designarà els funcionaris o les funcionàries que considere necessari per a dur a terme la gestió dels procediments municipals.  
  
f) Registrar les sol·licituds, els escrits o les comunicacions dirigits als òrgans d'altres comunitats autònomes o a les entitats de dret públic vinculades o dependents d'aquelles, amb independència de la seua localització territorial, així com a les distintes entitats que integren l'Administració local a la Comunitat Valenciana. El registre es realitzarà amb el segell de l'oficina PROP.  
g) Dotar el seu personal dels mitjans informàtics necessaris per a la prestació òptima del servei.  
h) Assumir els gastos corrents que genere el funcionament de l'oficina, i remetre anualment l'informe d'estos a la conselleria competent en matèria d'atenció a la ciutadania.  
  
Quarta. Obligacions conjuntes. Horari general de l'oficina PROP mixta de Llíria  
La Generalitat i l'Ajuntament de Llíria, segons el que establix l'apartat 3 de l'article 11 del Decret 191/2014, de 14 de novembre, del Consell, acordaran l'horari general d'atenció al públic en el present conveni, i podrà ser modificat per acord de la comissió mixta paritària prevista en l'estipulació quinta.  
- L'horari d'atenció al públic dels serveis municipals de l'oficina PROP mixta es fixa de dilluns a divendres de 09.00 a 19.00 hores ininterrompudament, i els dissabtes de 10.00 a 13.00 hores (només el registre).  
- L'horari d'atenció al públic respecte al personal de la Generalitat serà l'establit en l'article 9 del Decret 68/2012, de 4 de maig, del Consell, que regula les condicions de treball del personal al servei de l'Administració del Consell.  
L'horari es podrà consultar en el portal corporatiu de la Generalitat i en el servei d'informació 012. També estarà indicat en la porta d'entrada de l'oficina.  
  
Quinta. Seguiment del conveni. Comissió mixta paritària  
La Generalitat i l'Ajuntament de Llíria acorden estudiar les pautes que s'ha de seguir per a la materialització d'este projecte, i es fixen les actuacions a realitzar per a l'execució del conveni així com dels retards i de les incidències que es puguen presentar durant l'execució del conveni. Amb este fi, es constituirà una comissió mixta de seguiment i control integrada per representants d'ambdós parts designats, respectivament, per la sotssecretària de la Conselleria de Transparència, Responsabilitat Social, Participació i Cooperació i per l'alcalde de l'Ajuntament de Llíria.  
De les reunions de la comissió s'alçarà acta que es custodiarà en el servei competent en matèria d'oficines integrades i/o atenció a la ciutadania.  
  
Sexta. Règim econòmic  
Este conveni de col·laboració no comporta obligacions econòmiques entre les parts firmants. Per tant, l'aplicació i l'execució d'este conveni, inclosos a este efecte tots els actes jurídics que pogueren dictar-se en l'execució i el desenvolupament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Sèptima. Duració i rescissió  
El present conveni entrarà en vigor el dia de la seua signatura i tindrà una durada de quatre anys, termini que serà prorrogat per períodes d'idèntica durada, excepte denúncia expressa de qualsevol de les administracions intervinents que haurà de comunicar-la amb una antelació mínima de sis mesos a la data de la seua extinció.  
En el supòsit de resolució del conveni una vegada iniciat el mateix, serà la comissió prevista en l'estipulació cinquena qui mitjançant acord adoptat a aquest efecte determinarà la manera de finalització de les actuacions en curs de la manera menys onerosa per a les parts afectades. En cas de discrepància decidirà el/la cap/a de servei en matèria d'oficines integrades i/o atenció a la ciutadania de la conselleria competent.  
  
  
Octava. Naturalesa i règim jurídic  
El present conveni de col·laboració és de caràcter administratiu i es considera inclòs en l'article 4.1.c del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, i queda, per tant, fora del seu àmbit d'aplicació, sense perjuí de l'observança dels principis d'aquella llei per a resoldre els dubtes i les llacunes que pogueren presentar-se, i es regirà, en conseqüència, per les seues clàusules i, supletòriament, per les normes generals del Dret Administratiu.  
En especial, este conveni queda subjecte a l'article 9 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i, en virtut d'això, a la Llei 7/1985, de 2 d'abril, reguladora de les bases del règim local, fonamentalment l'article 57, així com al Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de Règim Local (articles 61 a 71), així com, amb caràcter supletori, als articles 6 i 8 de la Llei 30/1992, mencionada, i a la resta de la normativa que resulte aplicable.  
  
Finalment, el present conveni queda subjecte a la regulació continguda en el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, així com en la resta de normativa aplicable en esta matèria.  
La resolució de les controvèrsies que pogueren plantejar-se sobre la interpretació i l'execució del present conveni, hauran de resoldre's per acord entre les parts en el si de la comissió prevista en l'estipulació quinta, no obstant això, les qüestions litigioses que pogueren sorgir en la seua interpretació i compliment seran de coneixement i competència de l'orde jurisdiccional contenciós administratiu.  
  
Novena. Règim de protecció de dades i seguretat  
1. El règim de protecció de dades de caràcter personal en les actuacions que es desenvolupen en l'execució del present conveni serà el previst en la Llei Orgànica 15/1999, de 13 de desembre, de protecció de dades de caràcter personal, i en la seua normativa de desplegament.  
2. Les parts vetlaran pel compliment del Reial Decret 3/2010, de 8 de gener, pel qual es regula l'esquema nacional de seguretat en l'àmbit de l'Administració Electrònica.  
  
Desena. Inscripció i publicació  
Este conveni s'inscriurà en el Registre de Convenis de la Generalitat i serà publicat en el Diari Oficial de la Comunitat Valenciana.  
  
I com a prova de conformitat amb tot això, firmen els compareixents el present conveni en tres exemplars, a un sol efecte, al lloc i en la data indicats.  
  
El conseller de Transparència, Responsabilitat Social, Participació i Cooperació: Manuel Alcaraz Ramos.  
L'alcalde president de l'Ajuntament de Llíria: Manuel Civera Salvador.